A TANÁCS 1148/2002/EK RENDELETE
(2002. június 26.)
az egyes mezőgazdasági és ipari termékekre autonóm közösségi vámkontingensek megnyitásáról és kezeléséről szóló 2505/96/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 26. cikkére,
tekintettel a Bizottság javaslatára,
mivel:
(1) A Tanács a 2505/96/EK rendeletével[1] közösségi vámkontingenseket nyitott egyes mezőgazdasági és ipari termékekre. A szóban forgó termékek iránti közösségi keresletet a legkedvezőbb körülmények között kell kielégíteni. Ezért a megfelelő mennyiségekre csökkentett vagy nulla vámtétellel új közösségi vámkontingenseket kell nyitni, illetve egyes meglévő vámkontingensek esetében azokat meg kell növelni vagy ki kell terjeszteni, úgy hogy ez közben ne zavarja e termékek piacát.
(2) A 2505/96/EK rendeletet ezért módosítani kell.
(3) E rendelet gazdasági jelentőségére tekintettel, az Európai Unióról szóló szerződéshez és az Európai Közösséget létrehozó szerződésekhez csatolt, a nemzeti parlamenteknek az Európai Unióban betöltött szerepéről szóló jegyzőkönyv I. 3. pontjában említett sürgősségi alapon kell eljárni,
ELFOGADTA EZT A RENDELETET:
1. cikk
A 2002. január 1-jétől június 30-ig terjedő kvótaidőszak tekintetében a 2505/96/EK rendelet I. melléklete a következőképpen módosul:
- 09.2935 sorszám: a vámkontingens mennyisége 80 000 tonnára módosul.
2. cikk
A 2002. január 1-jétől december 31-ig terjedő kontingensidőszak tekintetében a 2505/96/EK rendelet I. melléklete a következőképpen módosul:
- 09.2799 sorszám: a vámkontingens mennyisége 50 000 tonnára módosul,
- 09.2950 sorszám: a vámkontingens mennyisége 6500 tonnára módosul.
3. cikk
2002. július 1-jei hatállyal a 2505/96/EK rendelet I. melléklete az e rendelet mellékletében felsorolt vámkontingensekkel egészül ki.
4. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2002. június 26-án.